**Ministru kabineta noteikumu projekta „Atbalstāmo investīciju projekta pieņemšanas un īstenošanas kārtība” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Atbalstāmo investīciju projekta pieņemšanas un īstenošanas kārtība” (turpmāk – Noteikumu projekts) izstrādāts, pamatojoties uz likumprojektu “Grozījumi likumā “Par uzņēmumu ienākuma nodokli””, kas Saeimā 2.lasījumā pieņemts 2016.gada 23.novembrī (turpmāk – Likumprojekts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta pieteikumu atbalstāmo investīciju projekta statusa iegūšanai var iesniegt likuma “Par uzņēmumu ienākuma nodokli” 2.panta pirmās daļas 1.punktā minētie saimnieciskās darbības veicēji un ārvalstu komercsabiedrības, kuras Latvijā reģistrētas kā nodokļu maksātāji.  Ministru kabinets 2015.gada 19.maijā ir izdevis noteikumus Nr.244 “Atbalstāmo investīciju projekta apstiprināšanas un īstenošanas kārtība” (turpmāk – Noteikumi Nr.244), kuri nosaka kārtību, kādā iesniedzams un vērtējams investīciju projekta pieteikums atbalstāmo investīciju projekta statusa iegūšanai, piemērojami nosacījumi nodokļa atlaides piemērošanai un apvienošanai ar citu atbalstu, kā arī tiek sniegta informācija Ekonomikas ministrijai par projekta īstenošanu.  Saskaņā ar Noteikumos Nr.244 ietverto kārtību iesniegtos investīciju projektus vērtē ekonomikas ministra izveidota investīciju projektu izvērtēšanas komisija (turpmāk – Komisija) saskaņā ar Ministru kabineta noteiktajiem kritērijiem. Ekonomikas ministrija, balstoties uz Komisijas izvērtējumu, sagatavo Ministru kabineta rīkojumu projektu par investīciju projekta atbalstīšanu vai noraidīšanu, kuru virza lēmuma pieņemšanai Ministru kabinetā. Būtiskās izmaiņas atbalstītā investīciju projektā izvērtē Komisija un pieņem lēmumu par to atbalstīšanu vai noraidīšanu.  Noteikumos Nr.244 nav noregulēti vairāki būtiski aspekti:   1. nav paredzēta iespēja projekta iesniedzējam precizēt un iesniegt jaunu projekta pieteikumu, līdz ar to projekta iesniedzējam pēc būtības tiek dota viena iespēja, lai iesniegtu kvalitatīvi izstrādātu projekta pieteikumu; 2. nav paredzēta Komisijas pārstāvju aizvietošana, kas nereti paildzina projektu izvērtēšanu, jo nav iespējams nodrošināt pietiekamu Komisijas pārstāvju skaitu lēmumu pieņemšanai; 3. nav skaidra procedūra, kā tiek vērtētas izmaiņas projektā, kā arī kārtība, kādā atceļ atbalstāmā projekta statusu, ja projekts neizpilda noteiktās minimālās prasības; 4. vienlaikus secināts, ka Noteikumu Nr.244 36.punktā noteiktais 40 darba dienu termiņš Valsts ieņēmumu dienestam nodokļa atlaides piemērošanas uzraudzības pasākumu veikšanai ir nepietiekams gadījumos, kad nepieciešams veikt papildu pārbaudes pie projekta iesniedzēja vai tā darījumu partneriem, ja pēc sākotnējās uzraudzības pasākumu īstenošanas nav gūta pārliecība par darījumu dokumentu atbilstību projekta pieteikumā norādītajām aktivitātēm un plānotajiem sākotnējiem ilgtermiņa ieguldījumiem.   Noteikumu projekts ir izstrādāts, lai pilnīgāk ar normatīvo aktu noregulētu atbalstāmo investīciju projektu pieņemšanas un īstenošanas kārtību, izstrādājot regulējumu iepriekš minētajām nepilnībām spēkā esošajā tiesību aktā.  Atbilstoši ir izstrādāts Likumprojekts, kas pieņemts Saeimā otrajā lasījumā 2016.gada 23.novembrī, kas paplašina deleģējumu Ministru kabinetam, nosakot, ka:   1. Ministru kabinets atceļ lēmumu par investīciju projekta atbalstīšanu, ja nodokļa maksātājs nenodrošina atbalstāmajā investīciju projektā norādītos un Ministru kabineta pieņemtos atbilstības kritērijus, vai minimālos kvalitātes kritērijus, ko noteicis Ministru kabinets atbalstāmā investīciju projekta statusa iegūšanai; 2. Ministru kabinets nosaka kārtību, kādā izveido investīciju projektu izvērtēšanas komisiju un nodrošina tās darbību, kā arī tās tiesības un pienākumus; 3. Ministru kabinets nosaka kārtību, kādā pēc atbalstāmo investīciju projekta īstenošanas izvērtējuma Komisija pieņem lēmumu par nodokļa atlaides piemērošanu par atbalstāmo investīciju projekta ietvaros veiktajiem sākotnējiem ilgtermiņa ieguldījumiem un kārtību, kādā Ministru kabinets pieņem lēmumu par atbalstāmo investīciju projekta statusa atcelšanu.   Noteikumu projekta nodaļā “I. Vispārīgie jautājumi” noteikts, kas ir tiesīgs iesniegt projekta pieteikumu un līdz ar to pretendēt uz uzņēmumu ienākuma nodokļa atlaidi.  Noteikumu projekta nodaļā “II. Projekta pieteikuma iesniegšana” noteikti dokumenti, kas projekta iesniedzējam jāiesniedz Ekonomikas ministrijā, lai iegūtu atbalstāmo investīciju projekta statusu. Tāpat minētajā Noteikumu projekta nodaļā paredzēts, ka projekta iesniedzējs var atsaukt iesniegto projekta pieteikumu, kamēr Komisija nav pieņēmusi lēmumu par tā tālāku virzību uz Ministru kabinetu. Līdz ar to, minētā norma pilnībā atrisina spēkā esošajā normatīvajā regulējumā esošo problēmu, ka projekta iesniedzējs nevar precizēt projekta pieteikumu, kad tas ir iesniegts izvērtēšanai. Tādējādi tiek izslēgts risks, ka potenciāli tautsaimniecībai vērtīgs investīciju projekts tiek noraidīts, jo projekta iesniedzējs nav spējis sākotnēji sagatavot pietiekami kvalitatīvu projekta pieteikumu.  Noteikumu projekta sadaļā “III. Nosacījumi nodokļa atlaides piemērošanai un apvienošanai ar citu valsts atbalstu” noteikts pienākums projekta iesniedzējam informēt Komisiju par saņemtu vai plānotu citu valsts atbalstu, kā arī nosacījumi, kurus Komisijai jāņem vērā, nosakot nodokļa atlaides apmēru. Saskaņā ar Finanšu ministrijas iebildumu iekļauta norma, kas nosaka, ka ieguldījumus projektā var uzsākt tikai tad, kad visas iesaistītās institūcijas ir pieņēmušas lēmumu par atbalstu projektam.  Noteikumu projekta nodaļā “IV. Komisijas izveidošana, tās darbības nodrošināšana, tiesības un pienākumi” noteikta Komisijas izveidošanas kārtība, institūcijas, kuru pārstāvji veido Komisijas sastāvu, kā arī Komisijas tiesības un pienākumi. Noteikts, ka katram Komisijas pārstāvim ir aizvietotājs, līdz ar to tiek atrisināta problēma, ka nav iespējams savlaicīgi izvērtēt projekta pieteikumu, jo nevar nodrošināt pietiekamu skaitu Komisijas pārstāvjus, lai tā būtu lemttiesīga. Noteikumu projekta 23.punkts paredz ar Komisijas darbu saistītos dokumentus uzglabāt Valsts reģionālās attīstības aģentūras uzturētajā valsts informācijas sistēmā darbam ar Eiropas Savienības dokumentiem (ESVIS), kurā iespējams nodrošināt visas prasības darbam ar ierobežotas pieejamības dokumentiem. Tādējādi rasts risinājums, lai Komisijas pārstāvjiem nav fiziski jāierodas Ekonomikas ministrijā, lai iepazītos ar projekta pieteikumu.  Noteikumu projekta nodaļā “V. Projekta pieteikuma vērtēšana” noteikti kritēriji, pēc kuriem vērtē projekta pieteikumu, secīga vērtēšanas procedūra un kārtība, kādā sagatavo un virza Ministru kabineta rīkojuma projektu lēmuma pieņemšanai Ministru kabinetā par projekta atbalstīšanu vai atteikumu to atbalstīt. Lēmumu par projekta atbalstīšanu vai atteikumu to atbalstīt Ministru kabinets parasti pieņem 3 mēnešu laikā no dienas, kad projekta pieteikums saņemts Ekonomikas ministrijā. Grozījumu likumā “Par uzņēmumu ienākuma nodokli”” 4.pants paredz minēto lēmumu pieņemt 12 mēnešu laikā no dienas, kad projekta pieteikums saņemts Ekonomikas ministrijā. Minētā norma iestrādāta, jo lēmuma pieņemšana atsevišķos gadījumos var ilgt vairāk par 3 mēnešiem, piemēram, ja:   1. projekta iesniedzējs projekta izvērtēšanas procesā pēc rakstveida pieprasījuma saņemšanas precizējumus un papildu informāciju par projektu neiesniedz Komisijai Noteikumu projekta 29.punktā noteiktajā termiņā (10 darbdienu laikā); 2. Komisijai saskaņā ar Noteikumu projekta 31.punktu atkārtoti jālūdz projekta iesniedzējam iesniegt papildu informāciju, lai izvērtētu atbilstību kvalitātes kritērijiem.   Šajā nodaļā paredzēta atkārtota papildu informācijas pieprasīšana projekta iesniedzējam, ja tāda nepieciešama, lai izvērtētu atbilstību attiecīgajam atbilstības vai kvalitātes kritērijam. Vēršam uzmanību, ka atkārtota papildu informācijas pieprasīšana paredzēta tikai attiecībā uz kvalitātes kritērijiem, jo informācijas sagatavošana to izvērtēšanai projekta iesniedzējam ir sarežģītāka un prasa precīzu un detalizētu darbības rādītāju apkopošanu un prognozēšanu.  Noteikumu projekta nodaļā “VI. Informācijas par atbalstāmā projekta īstenošanu sniegšana” noteikts, kāda informācija projekta iesniedzējam jāsniedz Ekonomikas ministrijai projekta īstenošanas laikā un pēc projekta īstenošanas beigām.  Noteikumu projekta nodaļā “VII.Kārtība, kādā pieņem lēmumu par nodokļa atlaides piemērošanu” noteikts, kuras ir būtiskas izmaiņas projektā, kuras Komisijai jāizvērtē saskaņā ar atbilstības un kvalitātes kritērijiem, lai pārliecinātos, ka projekts ar izmaiņām joprojām atbilst visiem atbilstības kritērijiem un sasniedz minimālo nepieciešamo punktu skaitu (45 punkti) saskaņā ar kvalitātes kritērijiem, lai saglabātu atbalstāmo investīciju projekta statusu. Uzskatām, ka nav efektīvi Ministru kabinetam lemt par izmaiņām atbalstītā projektā, ja pēc izmaiņām projekts izpilda visas prasības. Visbiežāk, izmaiņas projektos saistās ar viena tehnoloģiskās iekārtas modeļa nomaiņu pret citu modernāku modeli un šādas izmaiņas neietekmē projektā sasniedzamo mērķi un stimulējošo ietekmi. Ja projekts ar izmaiņām neizpilda minētās minimālās prasības, uz Ministru kabinetu lēmuma pieņemšanai tiek virzīts Ministru kabineta rīkojuma projekts par atbalstāmo investīciju projekta statusa atcelšanu. Šajā nodaļā ietvertā projekta izmaiņu izvērtēšana ir uzskatāma par informācijas izvērtēšanu esošā administratīvā procesa ietvaros, kurā Ministru kabinets ir pieņēmis lēmumu par projekta atbalstīšanu. Pēc Finanšu ministrijas iebilduma Noteikumu projektā iekļauts 43.punkts, kas nosaka, ka projekta iesniedzēja kategorijas maiņa (maza/vidēja/liela komercsabiedrība) neietekmē nodokļa atlaides apmēru procentos. Šajā nodaļā noteikti arī Komisijas un Valsts ieņēmumu dienesta izvērtēšanas pasākumi pēc projekta īstenošanas attiecībā uz projekta faktiskajiem ieguldījumiem, lai lemtu par piemērojamo nodokļa atlaidi, nosakot projekta ietvaros veikto ieguldījumu attiecināmās un neattiecināmās izmaksas. Noteikumu projekta 45.punktā ietverta iespēja 40 darbdienu termiņu Valsts ieņēmumu dienestam uzraudzības pasākumu veikšanai pagarināt līdz 20 darbdienām, ja nepieciešamas papildu pārbaudes pie projekta iesniedzēja vai tā darījumu partneriem, tādējādi atrisinot spēkā esošajā normatīvajā regulējumā (Noteikumos Nr.244) noteikto pārāk īso termiņu, kurā nav iespējams veikt papildu pārbaudes.  Noteikumu projekta nodaļā “VIII. Kārtība, kādā atceļ atbalstāmā projekta statusu” noteikta kārtība, kādā atceļ atbalstāmā projekta statusu projekta īstenošanas laikā un pēc projekta īstenošanas, ja projekts neizpilda noteiktās minimālās prasības. Noteikumu projekta 48.punkts nosaka, ka projektam pēc tā īstenošanas jāatbilst atbilstības kritērijiem, savukārt, otrajā gadā pēc īstenošanas projektam jāatbilst atbilstības kritērijiem, gan jāsasniedz 45 punkti saskaņā ar kvalitātes kritērijiem, lai saglabātu atbalstāmā projekta statusu.  Noteikumu projekta sadaļā “IX. Noslēguma jautājumi” noteikta kārtība, kādā vērtē projektus, kuri Ministru kabinetā atbalstīti pirms Noteikumu projekta spēkā stāšanās.  Noteikumu projekta 1.pielikumā noteikta projekta pieteikuma forma, 2.pielikumā noteikta biznesa plāna struktūra, 3.pielikumā – kritēriji projekta pieteikuma izvērtēšanai, 4.pielikumā – forma informācijas sniegšanai par projekta apvienošanu ar citu valsts atbalstu, 5.pielikumā – forma informācijas iesniegšanai pēc projekta īstenošanas. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs uzņēmumu ienākuma nodokļa maksātājus, kuri atbilst Noteikumu projekta 3.pielikuma 1.punktā “Atbilstības kritēriji” minētajiem kritērijiem un veic vai plāno veikt atbalstāmo investīciju projekta ietvaros sākotnējos ilgtermiņa ieguldījumus. Līdz šim šādas investīcijas veikuši 26 uzņēmumu ienākuma nodokļa maksātāji. |
| 2. | Tiesiskā regulējuma ietekme uz tautsaimniecību un administratīvo slogu | Potenciālajiem projektu iesniedzējiem Noteikumu projekts nerada papildu administratīvo slogu, salīdzinot ar Noteikumu Nr.244 prasībām.  Komisijai paredzēts papildus administratīvais darbs pie atbalstāmā investīciju projekta atkārtotas izvērtēšanas gadījumā, kad Ekonomikas ministrijā tiek saņemts projekta iesniedzēja iesniegums par izmaiņām atbalstāmā investīciju projektā. Tāpat Noteikumu projekta 45.punkts paredz, ja Valsts ieņēmumu dienests pēc sākotnējās uzraudzības pasākumu īstenošanas nav guvis pārliecību par darījumu dokumentu atbilstību projekta pieteikumā norādītajām aktivitātēm un plānotajiem sākotnējiem ilgtermiņa ieguldījumiem, tas pēc nepieciešamības veic papildu uzraudzības pasākumus pie projekta iesniedzēja un projekta iesniedzēja darījumu partneriem. Jāatzīmē, ka minētie uzdevumi ir Komisijas un Valsts ieņēmumu dienesta līdz šim veiktie pienākumi projektu īstenošanas uzraudzības ietvaros.  Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (dokuments attiecas uz EEZ) (turpmāk – Komisijas Regula Nr.651/2014) nosaka informācijas uzglabāšanas un publicēšanas prasības. Atbilstoši Komisijas Regulas Nr.651/2014 prasībām Ekonomikas ministrija un projekta iesniedzējs visu ar atbalstāmo projektu saistīto dokumentāciju uzglabā 10 gadus, skaitot no dienas, kad stājas spēkā Ministru kabineta lēmums par projekta atbalstīšanu. Vienlaikus Ekonomikas ministrija atbilstoši Komisijas Regulas Nr.651/2014 9.panta 1., 2., 4.punktam publicē informāciju un nodrošina tās pieejamību 10 gadus, skaitot no dienas, kad stājas spēkā Ministru kabineta lēmums par projekta atbalstīšanu. Savukārt, ja tiek pārsniegti Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 1.panta 2.punkta "a" apakšpunktā noteiktie valsts atbalsta gada izdevumu ierobežojumi, Ekonomikas ministrija 20 darbdienu laikā pēc informācijas par piešķirtajām nodokļa atlaidēm saņemšanas no Valsts ieņēmumu dienesta iesniedz novērtējuma plānu Eiropas Komisijai. |
| 3. | Administratīvo izmaksu monetārs novērtējums | Valsts ieņēmumu dienesta vidējās izmaksas viena uzraudzības pasākuma veikšanai ir 3 tūkst. *euro*.  Komisijas vidējās izmaksas viena iesnieguma par izmaiņām investīciju projektā izvērtēšanai ir 565 *euro*. |
| 4. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas Regula Nr.651/2014. |
| 2. | Citas starptautiskās saistības | Projekts šo jomu neskar. |
| 3. | Cita informācija | Projekts šo jomu neskar. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas Regula Nr.651/2014. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.651/2014 III nodaļas 1. iedaļa “Reģionālais atbalsts” | Noteikumu projekta 11.punkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 1.pielikums | Noteikumu projekta 12.punkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 2.panta 24.punkts | Noteikumu projekta 13.punkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 1.panta 3.punkta otrā daļa | Noteikumu projekta 14.punkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 1.pielikums | Noteikumu projekta 1.pielikuma 1.7.apakšpunkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.[651/2014](http://eur-lex.europa.eu/eli/reg/2014/651?locale=LV) 2.panta 18.punkts | Noteikumu projekta 1.pielikuma 3.1.apakšpunkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 1.panta 4.punkta "a" apakšpunkts | Noteikumu projekta 1.pielikuma 3.2.apakšpunkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 6.panta 2.punkts | Noteikumu projekta 1.pielikuma 3.4.apakšpunkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 1.pielikums | Noteikumu projekta 1.pielikuma 3.5.apakšpunkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.[651/2014](http://eur-lex.europa.eu/eli/reg/2014/651?locale=LV) 1.panta 3.punkts un 2.panta 50.punkts | Noteikumu projekta 1.pielikuma 3.7.apakšpunkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.[651/2014](http://eur-lex.europa.eu/eli/reg/2014/651?locale=LV) 14.panta 7.punkts | Noteikumu projekta 3.pielikuma 1.7.apakšpunkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.[651/2014](http://eur-lex.europa.eu/eli/reg/2014/651?locale=LV) 2.panta 18.punkts | Noteikumu projekta 3.pielikuma 1.9.apakšpunkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.[651/2014](http://eur-lex.europa.eu/eli/reg/2014/651?locale=LV) 1.panta 4.punkta "a" apakšpunkts | Noteikumu projekta 3.pielikuma 1.11.apakšpunkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.[651/2014](http://eur-lex.europa.eu/eli/reg/2014/651?locale=LV) 6.panta 2.punkts | Noteikumu projekta 3.pielikuma 1.13.apakšpunkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.[651/2014](http://eur-lex.europa.eu/eli/reg/2014/651?locale=LV) 14.panta 14.punkts | Noteikumu projekta 3.pielikuma 1.14.apakšpunkts | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.[651/2014](http://eur-lex.europa.eu/eli/reg/2014/651?locale=LV) 2.panta 50.punkts | Noteikumu projekta 3.pielikuma 1.15.apakšpunkts | Tiek ieviestas pilnībā. | Netiek ieviestas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projektā ir iekļautas prasības, kas izriet no Komisijas Regulas Nr.651/2014 un kuras ir obligāti ievērojamas, lai piemērotu likuma „Par uzņēmumu ienākuma nodokli” 17.2 pantā noteikto uzņēmuma ienākuma nodokļa atlaidi. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projektā ir ievērotas Komisijas Regulas Nr.651/2014 normas.  Saskaņā ar Komisijas Regulas Nr.651/2014 3.pantu Noteikumu projekts ir atbrīvots no paziņošanas Eiropas Komisijai, bet ir jāievēro Komisijas Regulas Nr.651/2014 9. un 11.pantā noteiktās prasības informācijas publiskošanai un kopsavilkuma informācijas nosūtīšanai Eiropas Komisijai. | | |
| Cita informācija | Nav. | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | |
| A | B | C | A |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei |
| Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts Ekonomikas ministrijas mājas lapā 2016.gada 16.martā ar iespēju pieteikties līdzdalībai līdz 2016.gada 30.martam.  Pēc Noteikumu projekta izdošanas tiks nodrošināta sabiedrības informēšana. |
| 2. | Sabiedrības līdzdalība projekta izstrādē | Noteikumu projekts publicēts Ekonomikas ministrijas mājas lapā 2016.gada 16.martā ar iespēju pieteikties līdzdalībai līdz 2016.gada 30.martam. Noteikumu projekts 2016.gada 14.aprīlī tika izsludināts Valsts sekretāru sanāksmē, līdz ar to tika nodrošināta iespēja piedalīties iebildumu un priekšlikumu sniegšanā. |
| 3. | Sabiedrības līdzdalības rezultāti | Noteikumu projekts 2016.gada 14.aprīlī tika izsludināts Valsts sekretāru sanāksmē, līdz ar to tika nodrošināta iespēja piedalīties iebildumu un priekšlikumu sniegšanā. Saskaņots ar Latvijas Brīvo arodbiedrību savienību un Latvijas Tirdzniecības un rūpniecības kameru. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta 45.punkts paredz Valsts ieņēmumu dienestam nepieciešamības gadījumā veikt papildu uzraudzības pasākumus. Paredzams cilvēkresursu noslodzes palielinājums. Ņemot vērā, ka papildu uzraudzības pasākumi jāveic atsevišķos gadījumos, noslodzes palielinājums nav paredzams sistemātisks. |
| 3. | Cita informācija | Nav. |

*Anotācijas III, IV sadaļa – projekts šīs jomas neskar*

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

28.12.2016. 13:13

2777

A.Rožkalns

67013146

[Andis.Rozkalns@em.gov.lv](mailto:Andis.Rozkalns@em.gov.lv)